kurumikz/Cleaned-Kazakh-Wikipedia huggingface dataset:
Арриго Сакки

Арриго Сакки (; 1 сәуір 1946, Фузиньяно) — италиялық футболшы, футбол жаттықтыушысы. Қорғаныс шебінде ойнаған. 1994 жылы Италия құрамасының бапкері ретінде әлем чемпионатының финалисі атанды. Одан бөлек "Милан" бапкері ретінде көптеген ірі турнирлерде топ жарды. 2017 жылы УЕФА тарихындағы үздік 10 жаттықтырушының қатарына енді. Бапкерлік жетістіктері Командалық «Парма» * С1 сериясының жеңімпазы: 1985/86 «Милан» * Италия чемпионы: 1987/88 * Италия суперкубогы: 1988 * УЕФА Чемпиондар кубогы (2): 1989, 1990 * УЕФА Суперкубогы (2): 1989, 1990 * Құрлықаралық кубок (2): 1989, 1990 Италия * Әлем чемпионатының күміс жүлдегері: 1994 Жеке * Жылдың үздік бапкері: 1989 * Италия футболының құрмет залы: 2011 Дереккөздер Сілтемелер *[https://web.archive.org/web/20090503120607/http://mag.football.ua/05/Milan/milan_05.htm Профилі]
Қаракемер

* Қаракемер – Ақтөбе облысы Қобда ауданындағы ауыл. * Қаракемер – Ақтөбе облысы Ойыл ауданындағы ауыл. * Қаракемер – Алматы облысы Еңбекшіқазақ ауданындағы ауыл. * Қаракемер – Жамбыл облысы Жамбыл ауданындағы ауыл. * Қаракемер – Жамбыл облысы Қордай ауданындағы ауыл. * Қаракемер – Жамбыл облысы Тұрар Рысқұлов ауданындағы ауыл.
Андреас Кепке

Андреас Кёпке (; 12 наурыз 1962 жыл, Киль, ГФР) — германиялық футболшы, қақпашы, 1990 жылғы әлем чемпионы, 1994 жылғы Еуропа чемпионы. Карьерасы Карьерасын 1979 жылы туған қаласындағы "Хольштайн" клубында бастады. 1983/84 жылғы маусымды "Шарлоттенбург" клубында өткізді. Германия чемпионатында 38 рет алаңға шығып, 62 гол жіберді. 1984 жылы Батыс Берлиннің "Герта" клубына ауысты. 1986 жылы карьерасындағы ұзағырақ ойнаған клубына — "Нюрнбергке" өтті. Бұл клубта сегіз жыл бойы қақпа қорғады. Ұлттық құрамаға да "Нюрнбергте" жүріп шақырту алды. Кейін 2001 жылы карьерасын осы клуб сапында аяқтады. 1990 жылғы әлем чемпионатына барғанымен, негізгі құрамдағы орын Бодо Иллгнерден босамады. Есесіне Андреас та әлем чемпионы атанды. 1996 жылғы Еуропа чемпионатында негізгі қақпашы ретінде ойнады. Германия құрамасы турнирде чемпион атанды да, Андреас жылдың үздік қақпашысы номинациясына ие болды. 1998 жылғы әлем чемпионатынан соң құрамадағы карьерасына нүкте қойды. Жетістіктері Халықаралық * Әлем чемпионы: 1990 * Еуропа чемпионы: 1996 * Еуропа чемпионатының күміс жүлдегері: 1992 Жеке * Германияның үздік футболшысы: 1993 * Еуропа чемпионатының үздік қақпашысы: 1996 Дереккөздер Сілтемелер * [https://www.dfb.de/die-mannschaft/sportliche-leitung/andreas-koepke/biografie/ Профилі]
Маттиас Заммер

Маттиас Заммер (; 5 қыркүйек 1967 жыл, Дрезден, ГДР) — германиялық футболшы, жартылай қорғаушы, футбол жаттықтырушысы. Карьерасы Клубтық Карьерасын 1985 жылы туған қаласындағы өзінің әкесі Клаус Заммер жаттықтыратын "Динамо" (Дрезден) клубында бастады. Шабуыл шебінде ойнап, 1985/86 жылғы маусымда сегіз голдың авторы атанды. Келесі маусымда жаттықтырушы ауысты да, Заммер өзіне ыңғайлырақ келетін жартылай қорғаныс шебіне жылжыды. 1988/89 жылғы маусымда ГДР чемпионы атанды. 1990 жылы жазда "Штутгартқа" ауысты. 1990/91 жылғы маусымда 11 голдың авторы атанды. 1992 жылы Германия чемпионы атанған соң, "Интернационалеге" ауысып, 1994 жылы қаңтарда Германияға оралды да, "Боруссия" ойыншысы атанды. 1995, 1996 жылы Заммер Германияның үздік футболшысы атанды. 1998 жылы ауыр жарақатының кесірінен карьерасын ерте аяқтауға мәжбүр болды. Ұлттық құрама 1987 жылы ГДР құрамасы сапындағы тұңғыш ойынын өткізді. 1990 жылдан бастап біріккен Германия сапында ойнай бастады. 1992, 1996 жылдары Еуропа чемпионатына, 1994 жылы әлем чемпионатына қатысты. 1996 жылы Германия Еуропа чемпионы атанды да, Заммер турнирдің үздік ойыншысы деп танылды. Өкінішке орай бұл оның ғұмырындағы соңғы ірі турнир еді. Бапкерлік карьерасы 2000 жылы "Боруссия Дортмунд" клубының бапкерлер штабына енді. Ұзамай клубтың бас жаттықтырушысы боп тағайындалды да, 2002 жылы Германия чемпионы атанды, УЕФА Кубогының финалына дейін жетті. 2005 жылы жазда бапкерлік карьерасын аяқтайтынын мәлімдеді. Жетістіктері Ойыншы ретінде ; «Динамо» (Дрезден) * ГДР чемпионы (2): 1989, 1990 * ГДР кубогы: 1990 ; «Интернационале» * Италия чемпионатының күміс жүлдегері: 1993 ; «Штутгарт» * Германия чемпионы: 1992 ; «Боруссия» Дортмунд * Германия чемпионы (2): 1995, 1996 * УЕФА чемпиондар лигасы: 1997 * Құрлықаралық кубок: 1997 ; Германия * Еуропа чемпионы: 1996 Бапкер ретінде ; «Боруссия» Дортмунд * Германия чемпионы: 2002 Жеке * Алтын доп иегері (France Football): 1996 * Германияның жыл футболшысы: 1995, 1996 * Еуропа чемпионатының үздік футболшысы: 1996 Сілтемелер *[http://www.bavaria-munchen.ru/index.php?sectiondetail&methodplayer&id=691 Дрезденнен шыққан индивидуалист]
Маркус Баббель

Маркус Баббель (; 8 қыркүйек 1972, Мюнхен) — германиялық футболшы, футбол жаттықтырушысы. 1996 жылғы Еуропа чемпионы. Карьерасы Карьерасында "Бавария", "Гамбург", "Ливерпуль", "Блэкберн Роверс", "Штутгарт" клубтарында және Германия Ұлттық футбол құрамасында ойнады. 1996, 2000 жылдары Еуропа чемпионатына, 1998 жылы әлем чемпионатына қатысты. 2007 жылы "Штутгарт" сапында ойнап жүріп карьерасын аяқтады да, "Штутгарттың" бапкерлер штабына енді. 2009 жылы ол жерден кетті де, бундеслигадан түсіп қалған "Гертаның" бас жаттықтырушысы болды, бірақ 2012 жылы ол қызметтен де босады. Ұзамай "Хоффенхаймның" жаттықтырушысы болды. Жетістіктері Бавария * Германия чемпионы: 1997, 1999, 2000 * Германия кубогы: 1998, 2000 * Лига кубогы: 1997, 1998, 1999 * УЕФА кубогы: 1996 * Чемпиондар лигасының финалисі: 1999 Ливерпуль * Англия кубогы: 2001 * Англия суперкубогы: 2001 * Лига кубогы: 2001 * УЕФА кубогы: 2001 * УЕФА суперкубогы: 2001 Штутгарт * Германия чемпионы: 2007 Германия * Еуропа чемпионы: 1996 Дереккөздер Сілтемелер *[http://www.fussballdaten.de/spieler/babbelmarkus/ Статистикасы] *[http://www.liverbird.ru/player/75 Профилі]
Қаратұрық (ауыл)

Қаратұрық — Алматы облысы Еңбекшіқазақ ауданындағы ауыл, Қаратұрық ауылдық округі орталығы. Географиялық орны Аудан орталығы — Есік қаласынан солтүстік-шығысқа қарай 52 км-дей жерде, жусан, ши аралас бетеге, боз, баялыш, бұйырғын өскен Іле аңғарының сұр, бозғылт қоңыр, қоңыр топырақты шөлейт жазығында орналасқан. Тарихы Ауыл 1963-97 жылдары А.Саттаров атындағы темекі өсіретін кеңшардың орталығы болды. Оның негізінде 400 Қаратұрықта және округке қарасты Ащысай, Достық, Тауқаратұрық және Лавар ауылында 1997 жылдан Саттаров атындағы өндірістік кооператив және 400-ге жуық шаруа қожалығы құрылды. Инфрақұрылымы Ауылдарда 4 орта, 1 бастауыш мектеп, 4 кітапхана, 2 мәдениет үйі, 2 клуб, 4 фельдшер-акушерлік пункт, 1 медпункт бар. Қаратұрық арқылы Алматы-Нарынқол автомобиль жолы өтеді. Дереккөздер
Владимир Шмицер

Владимир Шмицер (; 24 мамыр 1973, Дечин) — чехиялық футболшы, жартылай қорғаушы. Үш бірдей Еуропа чемпионатында (1996, 2000, 2004) гол соққан тұңғыш чех футболшысы. Карьерасы 1992 жылы Праганың "Славия" клубында кәсіпқой карьерасын бастады. 1996 жылға дейін ойнап, 1996 жылғы Еуропа чемпионатынан соң "Лансқа" ауысты. 1999-2005 жылғы маусымдарда "Ливерпульде" ойнады. 2001 және 2005 жылдар Шмицер үшін табысты болды, 2001 жылы бес бірдей титулға ие болды (төменде — "Жетістіктері"). 2004/05 жылғы УЕФА Чемпиондар Лигасының финалында "Ливерпуль" "Миланмен" ойнады, бірінші таймда англиялық клуб 0:3 есебімен ұтылып тұрды, есесіне екінші таймда есепті 3:3-ке жеткізді, үш голдың бірін Шмицер соқты. Шмицер матчтан соңғы пенальтилер сериясында да өз соққысын дәл орындан клубтың жеңісіне үлес қосты. Осы керемет финал оның "Ливерпуль" сапындағы соңғы матчы еді. Ұзамай "Бордоға" ауысты. 2009 жылы туған клубы "Славияда" ойнап жүріп карьерасын аяқтады. Жетістіктері ; Славия * Чехия чемпионы (3): 1995/96, 2007/08, 2008/09 ; Ланс * Франция чемпионы (1): 1997/98 * Лига кубогы (1): 1998/99 ; Ливерпуль * Чемпиондар лигасы (2005) * Англия кубогы (2001) * УЕФА кубогы (2001) * Лига кубогы (2001, 2003) * УЕФА суперкубогы (2001) * Англия суперкубогы (2001) ; Бордо * Лига кубогы (1): 2006/07 ; Чехия * Еуропа чемпионатының финалисі (1996) * Еуропа чемпионатының қола жүлдегері (2004) Дереккөздер Сілтемелер *[http://www.lfchistory.net/player_profile.asp?player_id=412 Профилі мен статистикасы]
Мирослав Кадлец

Мирослав Кадлец (; 22 маусым 1964 жыл, Угерске-Градиште, Чехословакия) — чехиялық футболшы, қорғаушы. 1996 жылғы Еуропа чемпионатының күміс жүлдегері. Ұлы Михал Кадлец те футболшы. Карьерасы 1983-2002 жылдары Чехословакия (Чехия), Германия клубтарында ойнады. 1987 жылы Чехословакия құрамасы сапындағы тұңғыш ойынын өткізді. 1990 жылғы әлем чемпионатына қатысып, құраманың бес кездесуінде түгел алаңғға шықты. 1996 жылы Чехия сапында Еуропа чемпионатына қатысты. Құрама сапындағы соңғы ойынын 1997 жылы 8 маусымда ӘЧ-1998 іріктеуінде Испанияға қарсы өткізді. Жетістіктері * Германия чемпионы: 1991 и 1998 * Германия вице-чемпионы: 1994 * Германия кубогы: 1996 * Еуропа чемпионатының күміс жүлдегері: 1996 Дереккөздер Сілтемелер *[https://www.transfermarkt.com/transfermarkt/profil/spieler/8193 Профилі] *[http://nv.fotbal.cz/reprezentace/statistiky/viewstat3.asp?name=KadlecMiroslav Статистикасы]
Петр Коуба

Петр Коуба (, 28 қаңтар 1969, Прага) — чехиялық футболшы, қақпашы. Карьерасы Чехословакия және Чехия Ұлттық құрамаларында ойнаған, 1996 жылғы Еуропа чемпионатының күміс жүлдегері. 1962 жылғы әлем чемпионатына қатысқан чеховловакиялық қақпашы Павел Коубаның ұлы. Карьерасында "Богемианс", "Спарта" (Прага), "Депортиво Ла-Корунья", "Кайзерслаутерн", "Виктория Жижков" клубтарының қақпасын қорғаған. Қазір Чехияның жастар құрамасында қақпашылар бапкері қызметін атқарады. Жетістіктері Халықаралық * Еуропа чемпионатының күміс жүлдегері: 1996 Клубтық * Испания чемпионы: 2000 Жеке * Чхеословакиядағы жыл футболшысы: 1993 Дереккөздер Сілтемелер *[http://nv.fotbal.cz/reprezentace/statistiky/viewstat3.asp?name=KoubaPetr Статистикасы]
Карел Поборский

Карел Поборский (; 30 наурыз 1972, Йиндржихув-Градец) — чехиялық футболшы, жартылай қорғаушы. 1996, 2000, 2004 жылдары Еуропа чемпионатына, 2006 жылы әлем чемпионатына қатысты. 1997 жылы Конфедерациялар кубогына қатысты. Чехияның үш дүркін чемпионы, 1997 жылы "Манчестер Юнайтед" сапында Англия чемпионы атанды. 1996 жылығы Чехияның жыл футболшысы. Жетістіктері Командалық * Чехия чемпионы: 1995/96, 2002/03, 2004/05 * Чехия кубогы: 2003/04 * Англия чемпионы: 1996/97 * Еуропаның вице-чемпионы: 1996 Жеке * ЕУРО-1996 символикалық құрамы * Чехияның жыл футболшысы (1996) Дереккөздер Сілтемелер *[http://www.worldfootball.net/player_summary/karel-poborsky/ Профилі]
Томас Хесслер

Томас Юрген «Икке» Хесслер (; 30 мамыр 1966 жыл, Батыс Берлин) — германиялық футбболшы, жартылай қорғаушы, футбол жаттықтырушысы. Әлем және Еуропа чемпионы. Қатысқан турнирлері * Жазғы Олимпиада ойындары 1988 * Футболдан әлем чемпионаты 1990 * Футболдан Еуропа чемпионаты 1992 * Футболдан әлем чемпионаты 1994 * Футболдан Еуропа чемпионаты 1996 * Футболдан әлем чемпионаты 1998 * Футболдан Еуропа чемпионаты 2000 Жетістіктері Командалық * Әлем чемпионы: 1990 * Еуропа чемпионы: 1996 * Еуропа чемпионатының күміс жүллдегері: 1992 * Жазғы Олимпиада ойындарының қола жүлдегері: 1988 * Италия кубогы: 1992 Жеке * Германиядағы жыл футболшысы: 1989, 1992 Дереккөздер Сілтемелер *[http://www.imdb.com/name/nm1967546 Профилі]
Мехмет Шолль

Мехмет Тобяс Шолль , Мехмет Юксель (; 16 қазан 1970 жыл, Карлсруэ, Баден-Вюртемберг) — германиялық футболшы, жартылай қорғаушы. Әкесі түрік, анасы неміс. 1996 жылғы Еуропа чемпионы. 1992 жылы туған клубы "Карлсруэден" ауысқан соң қалған бүкіл карьерасын "Баварияда" өткізді. 2007 жылы карьерасын аяқтаған соң бапкерлікпен айналысты. Бірнеше жылдар бойы "Баварияның" екінші клубын жаттықтырды. Жетістіктері Бавария * Германия чемпионы (8): 1994, 1997, 1999, 2000, 2001, 2003, 2005, 2006 * Германия кубогы (5): 1998, 2000, 2003, 2005, 2006 * Германия суперкубогы (4): 1997, 1998, 1999, 2000 * УЕФА кубогы: 1996 * Чемпиондар лигасы: 2001 * Құрлықаралық кубок: 2001 Германия * Еуропа чемпионы: 1996 Қатысқан турнирлері * Футболдан Еуропа чемпионаты: 1996 * Конфедерациялар кубогы: 1999 * Футболдан Еуропа чемпионаты: 2000 Сілтемелер *http://www.sueddeutsche.de/sport/interview-mit-mehmet-scholl-von-jetzt-an-gehe-ich-kegeln-1.718466-4
Карел Рада

Карел Рада (, 2 наурыз 1971 жыл, Карловы Вары) — чехиялық футболшы, қорғаушы. 1996, 2000 жылдары Еуропа чемпионатына, 1997 жылы Конфедерациялар кубогына қатысқан. Жетістіктері Халықаралық * Еуропа чемпионатының күміс жүлдегері: 1996 * Конфедерациялар кубогының қола жүлдегері: 1997 Дереккөздер Сілтемелер *[https://www.national-football-teams.com/player/10269.html Профилі]
Иржи Немец

Иржи Немец (; 16 мамыр 1966, Пацов, Чехословакия) — чехиялық футболшы, жартылай қорғаушы. 1990 жылы әлем чемпионатына, 1996, 2000 жылдары Еуропа чемпионатына қатысқан. 1981—2005 жылдары Чехословакия, Германия, Чехия клубтарында ойнады. 2006 жылдан бастап бапкерлікке кірісті. 1997 жылғы Чехияның жыл футболшысы. Жетістіктері Командалық * Чехословакия чемпионы: 1990/91, 1992/93 * Чехословакия кубогы: 1990, 1992 * Германия кубогы: 2001, 2002 * УЕФА кубогы: 1997 * Еуропа чемпионатының күміс жүлдегері: 1996 Жеке * Чехияның жыл футболшысы (1997) Дереккөздер Сілтемелер * [https://web.archive.org/web/20070927003058/http://www.fotbal.cz/c/nat/players/viewstat.asp?name=NemecJiri Статистикасы] *[https://www.worldfootball.net/player_summary/jiri-nmec/ Профилі]
Дитер Айльтс

Дитер Айльтс (; 13 желтоқсан 1964 жыл, Упгант-Шот, ГФР) — германиялық футболшы, жартылай қорғаушы. 1996 жылғы Еуропа чемпионы. Жетістіктері Командалық ; «Вердер» * Германия чемпионы (2): 1987/88, 1992/93 * Германия кубогы (3): 1990/91, 1993/94, 1998/99 * Кубок иелері кубогы: 1991/92 ; Германия * Еуропа чемпионы: 1996 Дереккөздер Сілтемелер *[https://www.national-football-teams.com/player/14144.html Профилі]
Йон Йенсен

Йон Йенсен (; 3 мамыр 1965, Копенгаген, Дания) — даниялық футболшы, шабуылшы, футбол жаттықтырушысы. 1992 жылғы Еуропа чемпионы. Карьерасы 1988, 1992 жылдары Еуропа чемпионатына қатысқан. 1988 жылғы турнирде екі ойынға қатысты. Ал 1992 жылы Йенсен Дания құрамасының ғана емес, бүкіл чемпионаттың жұлдызы атанды. Дания құрамасының бес кездесуінде түгел ойнап, финалда Германиямен ойында есеп ашты, бұл ойында Дания 2:0 есебімен жеңіске жетті. 1987 жылы Данияның үздік ойыншысы, 2000 жылы үздік бапкері атанды. Жетістіктері Ойыншы ретінде: «Брондбю» * Дания чемпионы: 1985, 1987, 1988, 1990, 1991, 1995/96, 1997/98 * Дания кубогы: 1988/1989 «Арсенал» * Лига кубогы: 1993 * Англия кубогы: 1992/1993 * Кубок иелері кубогы: 1993/1994 «Херфёльге» * Дания чемпионы: 1999/00 Дания * Еуропа чемпионы: 1992 Бапкер ретінде «Херфёльге» * Дания чемпионы: 1999/2000 «Брондбю» * Дания чемпионы: 2004/05 Дереккөздер Сілтемелер *[https://www.soccerbase.com/players/player.sd?player_id=3907 Профилі]
Ким Вильфорт

Ким Вильфорт (; 15 қараша 1962 жыл, Вальбю, Копенгаген) — даниялық футболшы, шабуылшы, 1992 жылғы Еуропа чемпионы. ЕУРО-1992 1992 жылғы чемпионатқа Дания Югославияның орнына қатысты. Ким Вильфорт чемпионат күндері ракпен ауырып жатқан қызының халін білу үшін чемпионатты тастап үйіне ұшып барып та келген-ді. Қызы науқастан тәуір бола қоймаса да Вильфорт Швецияға қайта келіп матчтарға қатысып жүрді. Финалдық матчта Вильфорт та, өзге даниялықтар да өліспей беріспеді. Олардың қарсыластары Германия еді. Азулы немістердің де бұларға тісі батпады. 19-минутта даниялықтар есеп ашқаннан кейін (голды Йон Йенсен соқты) тізгінді немістер толығымен қолдарына алғанымен, даниялықтардың қақпасын дәл көздеу оларға мұң болды. Ал ойынның 79-минутында Ким Вильфорт айып алаңының сыртынан Бодо Иллгнер қорғаған қақпаны дәл көздеп, чемпионаттың тағдырын шешкен голды соқты — 2:0!. Бұл — Еуропа Чемпионаттарының финалдық турнирлер тарихындағы 200-ші гол еді. Дания құрамасы Еуропа Чемпионы атанды. Арада бір ай өткен соң Ким Вильфорттың қызы науқастан қайтыс болды... Жетістіктері Командалық «Брондбю» * Дания чемпионы (7): 1987, 1988, 1990, 1991, 1995/96, 1996/97, 1997/98 * Дания кубогы (3): 1989, 1994, 1998 Халықаралық Дания * Еуропа чемпионы — 1992 Жеке * Данияның үздік футболшысы — 1991 Дереккөздер Сілтемелер *[http://www.dbu.dk/landshold/landsholdsdatabasen/LBasePlayerInfo.aspx?playerid=2337 Профилі]
Хенрик Ларсен

Хенрик Ларсен (17 мамыр 1966 жыл, Люнгбю) — даниялық футболшы, футбол жаттықтырушысы. 1992 жылғы Еуропа чемпионы. 1992 жылғы Еуропа чемпионатында үш гол соқты, соның екеуін жартылай финалды Нидерланд қақпасына енгізіп, командасының финалға шығуына көп көмегін тигізді. Сондай-ақ топтық кезеңде Францияның қақпасына бір гол соқты. Жетістіктері Командалық * Еуропа чемпионы: 1992 Жеке * Еуропа чемпионатының үздік мергені: 1992 (3 гол) Дереккөздер Сілтемелер *[http://www.dbu.dk/landshold/landsholdsdatabasen/LBasePlayerInfo.aspx?playerId=1231 Профилі]
Қала қалқаны

«Қала қалқаны» — толық метражды көркем фильм. 1979 ж. Қазақфильм студиясы шығарған. Сюжеті Батыровтар әулеті демалыс күндерін өткізетін таудағы көлдің керемет сұлулығы лезде жоғалады - тау мұздықтарынан өлім мен апат алып келе жатқан сел құлайды. Батыровтардың қызы мерт болып, баласы ауыр жарақат алады. Қасым болған апатта оның кінәсі да бар екенін түсінеді: ол трестімен бірге аңғарда салған селге қарсы бөгеттері қиратылған. Демек, қала мүлде қорғалынбаған. Дереккөздер
Петер Шмейхель

Петер Болеслав Шмейхель (; 18 қараша 1963 жыл, Гладсаксе, Дания) — даниялық футболшы, қақпашы. Ұлы Каспер Шмейхель де футболшы, қақпашы. Карьерасы Клубтық 1981 жылы карьерасын "Гладское" клубында бастады. Кейін "Видобреге" ауысты, бұл клубта тіпті шабуылшы боп та ойнап, алты голдың авторы атанды. 1987-91 жылдар аралығында "Брондбю" клубында доп тепті. 1987 жылы-ақ Петерге "Манчестер Юнайтед" жетекшілерінің көзі түсті, бірақ оны жассынып, тәжірибесіз деп есептеп, келісім шарт жасасуға асыққан жоқ. "Борндбю" сапында Петер төрт рет Дания чемпионы атанды. 1991 жылы бәрібір "Манчестер Юнайтед" Шмейхельді сатып алды. Бірнеше жыл сәтті өнер көрсетіп, 1998/99 жылғы маусымнан оң клубтан кетті, оған Англия чемпионатындағы тығыз күнтізбе мен жаттығулардың тым ауырлығы себеп болып, клуб жетекшілер жібергісі келмесе де басқа клубқа ауысты. Манчестердегі сегіз жылдық карьерасында бапкер Алекс Фергюсонмен бір рет қана кикілжіңге келді, 1994 жылы қаңтар айында "Манчестер Юнайтед" — "Ливерпуль" кездесуінде манчестерліктер 3:0 есебімен ұтып тұрып, үш гол жіберіп алды. Бапкер қақпашыны аямай сынға алып, Шмейхель де дөрекі жауап қайтарды. Бірақ кейін қақпашы кешірім сұрады да, бәрі орнына келді. Шмейхель кейін бәрібір Англияға қайта келді. 1999-2001 жылдары Португалияның "Спортинг" клубында ойнап, "Астон Виллаға" ауысты. 2002 жылы "Манчестер Ситиге" ауысып, 2003 жылы карьерасын аяқтады. Ұлттық құрама Құрама сапында тұңғыш рет 1987 жылы алаңға шықты. 1988, 1992, 1996, 2000 жылдары Еуропа чемпионатына, 1998 жылы әлем чемпионатына қатысты. Жетістіктері Командалық Брондбю * Дания чемпионы (4): 1987, 1988, 1990, 1991 * Дания кубогы: 1988/89 Манчестер Юнайтед * Англия чемпионы (5): 1992/93, 1993/94, 1995/96, 1996/97, 1998/99 * Англия кубогы (3): 1994, 1996, 1999 * Лига кубогы: 1992 * Англия суперкубогы (4): 1993, 1994, 1996, 1997 * Чемпиондар лигасы: 1998/99 * Еуропа суперкубогы: 1991 Спортинг * Португалия чемпионы: 1999/00 * Порткгалия суперкубогы: 2001 Астон Вилла * Интертото кубогы: 2001 Дания * Еуропа чемпионы: 1992 Жеке * Данияның үздік қақпашысы: 1987, 1988, 1990, 1992 * Данияның үздік футболшысы: 1990, 1993, 1999 * Еуропаның үздік қақпашысы: 1992, 1993, 1997, 1999 * Әлемнің үздік қақпашысы: 1992, 1993 * Премьер-лиганың үздік ойыншысы: 1995/96 * ФИФА 100 Әдебиет * Schmeichel, Peter (2000) [1999]. Schmeichel: The Autobiography (2nd edition ed.). London: Virgin Publishing. ISBN 0-7535-0444-8 . Дереккөздер Сілтемелер *[https://int.soccerway.com/players/peter-boleslaw-schmeichel/104224/ Профилі]
Йон Сивебек

Йон Сивебек (; 25 қазан 1961 жыл, Вайле) — даниялық футболшы, қорғаушы. 1984, 1988, 1992 жылдары Еуропа чемпионатына, 1986 жылы әлем чемпионатына қатысқан. Ұлы Кристиан Сивебек те футболшы. Жетістіктері Клубтық * Дания кубогы (1981) * Дания чемпионы: 1984 Халықаралық * Еуропа чемпионы (1992) * Еуропа чемпионатының қола жүлдегері (1984) Дереккөздер Сілтемелер *[http://www.dbu.dk/landshold/landsholdsdatabasen/LBasePlayerInfo.aspx?playerid=3826 Ұлттық құрамадағы ойындары]
Торбен Пехник

Торбен Пехник (; 21 мамыр 1963 жыл, Хеллеруп) — даниялық футболшы, қорғаушы, 1992 жылғы Еуропа чемпионы. 1991-96 жылдары Дания Ұлттық футбол құрамасында ойнаған. 1992 жылғы Еуропа чемпионатына қосалқы құрам ойыншысы ретінде бардды да, Хенрик Андерсеннің жарақатынан соң жартылай финалда және финалда алаңға шықты. Жетістіктері * Еуропа чемпионы (1992) * Дания кубогы (1996) Дереккөздер Сілтемелер *[http://www.lfchistory.net/player_profile.asp?player_id=395 Профилі мен статистикасы]
Бодо Илльгнер

Бодо Илльгнер (; 7 сәуір 1967 жыл, Кобленц, ГФР) — германиялық футболшы, қақпашы. Карьерасы Клубтық "Хардтберг" клубының түлегі. 1983 жылға дейін осы клубтың академиясында доп тепті. 1983 жылы "Кельнге" ауысты. Үш-төрт жыл бойы Харальд Шумахердің орнын басатын қақпашы ретінде қосалқы құрамда отырды. 1987 жылы "Кельннің" негізгі қақпашысына айналды, көп ұзамай ұлттық құрамаға да шақыртылды. 1996 жылы "Реал Мадрид" клубына ауысты. 2000 жылы Икер Касильяс мадридтік клубтың негізгі қақпашысына айналған соң Илльгнер қосалқы құрамда көп отырып қалды да, 2001 жылы карьерасын аяқтады. Ұлттық құрама 1990 жылғы әлем чемпионатына негізгі қақпашы ретінде барып, әлем чемпионы атанды. 1992 жылғы Еуропа біріншілігінде де негізгі қақпашы болды, бұл жолы Германия күміс жүлдені қанағат тұтты. 1994 жылғы әлем чемпионатынан соң құрамадағы карьерасын аяқтады. Жетістіктері Командалық * Әлем чемпионы: 1990 * Еуропа чемпионатының күміс жүлдегері: 1992 * Чемпиондар лигасы: 1998, 2000 * Құрлықаралық кубок 1998 * УЕФА кубогының финалисі: 1986 * Испания чемпионы: 1997, 2001 Жеке * Еуропаның үздік қақпашысы: 1991 * Германияның үздік қақпашысы: 1989, 1990, 1991, 1992 Дереккөздер Сілтемелер *[https://web.archive.org/web/20160305085742/http://mag.football.ua/real/rm/Illgner.htm Профилі]
Гвидо Бухвальд

Гвидо Ульрих Бухвальд (; 24 қаңтар 1961 жыл, Батыс Берлин) — германиялық футболшы, қорғаушы, футбол жаттықтырушысы. 1990 жылғы әлем чемпионы. 1984, 1988, 1992 жылдары Еуропа чемпионатына, 1990, 1994 жылдары әлем чемпионатына қатысты. 1992 жылғы Еуропа чемпионатының күміс жүлдегері. Жетістіктері Ойыншы ретінде ; «Штутгарт» * Германия чемпионы: 1983/84, 1991/92 * Германия суперкубогы: 1992 ; Германия * Әлем чемпионы: 1990 Бапкер ретінде ; «Урава Ред Даймондс» * Жапрония чемпионы: 2006 * Император кубогы: 2005, 2006 * Жапония суперкубогы: 2006 Жеке * Бундеслиганың символикалық құрамы: 1989/90, 1993/94 * Джей-лиганың символикалық құрамы: 1995, 1996 * Джей-лигадағы жыл бапкері: 2006 Дереккөздер Сілтемелер *[https://www.worldfootball.net/player_summary/guido-buchwald/ Профилі]
Юрген Колер

Юрген Колер (; 6 қазан 1965, Ламбсхайм, ГФР) — германиялық футболшы, қорғаушы, футбол жаттықтырушысы. Германия Ұлттық футбол құрамасында және Германия клубтарында, сондай-ақ "Ювентус" сапында доп тепкен. 1990 жылғы әлем чемпионы, 1996 жылғы Еуропа чемпионы. Әр жылдары Германия және Италия чемпионы атанған. 1997 жылы Германияның жыл футболшысы атанды. Жетістіктері Германия/ГФР * Әлем чемпионы: 1990 * Еуропа чемпионы: 1996 * Еуропа чемпионатының финалисі: 1992 * Еуропа чемпионатының қола жүлдегері: 1988 "Боруссия" Дортмунд * Чемпиондар лигасы: 1997 * Құрлықаралық кубок: 1997 * Германия чемпионы: 1996, 2002 * Германия суперкубогы: 1995, 1996 "Бавария" Мюнхен * Германия чемпионы: 1990 * Германия суперкубогы: 1990 "Ювентус" * Италия чемпионы: 1995 * Италия кубогы: 1995 * УЕФА кубогы: 1993 Қатысқан турнирлері * Әлем чемпионаттары: 1990, 1994, 1998 * Еуропа чемпионаттары: 1988, 1992, 1996 Дереккөздер Сілтемелер *[https://www.weltfussball.de/spieler_profil/juergen-kohler/ Профилі]
Томас Бертольд

Томас Бертольд (; 12 қараша 1964 жыл, Ханау) — германиялық футболшы, қорғаушы. 1990 жылғы әлем чемпионы. Карьерасы Клубтық 1982 жылы карьерасын "Айнтрахт" (Франкфурт) клубында бастады. Бес маусымдай ойнап, 100-ден аса кездесуде алаңға шықты. 1987 жылы Италияға ауысып, "Верона" клубына өтті. 1989 жылы "Ромаға" ауысты. Римдіктер сапында екі маусымдай доп тепті. 1991 жылы "Баварияға" ауысып, екі маусым ойнады, 1993 жылы "Боруссияға" ауысты. Ұлттық құрама 1985 жылы Ұлттық құрамаға шақыртылып, 1986 жылғы әлем чемпионатына қатысты. Кейін 1988 жылғы Еуропа чемпионатына, 1990 жылы әлем чемпионатына, 1994 жылы әлем чемпионатына қатысты. 1994 жылғы турнирден соң құрамадағы карьерасын аяқтады. Жетістіктері * Әлем чемпионы: 1990; * Әлем чемпионатының финалисі: 1986 * Италия кубогы (1): 1991 * Германия кубогы (1): 1997 * УЕФА кубогының финалисі 1991 * Германия кубогының финалисі 1997, 1998 * Кубок иелері кубогының финалисі: 1998 Сілтемелер *[https://www.weltfussball.de/spieler_profil/thomas-berthold/ Статистикасы]
Штефан Ройтер

Штефан Ройтер (; 16 қазан 1966 жыл, Динкельсбюль, Бавария, ГФР) — германиялық футболшы, қорғаушы. 1990 жылғы әлем чемпионы. Карьерасы Клубтық 1984 жылы "Нюрнберг" сапында кәсіпқой карьерасын бастады. Төрт маусым ойнап, 100-ден аса кездесуде алаңға шықты. Осы клубта ойнап жүріп 1987 жылы Ұлттық құрамаға шақырту алды. 1988 жылы "Баварияға" ауысып, екі рет Германия чемпионы атанды. 1991 жылы "Ювентуске" ауысып, бір маусымнан соң Германияға оралды, карьерасының қалған бөлігін "Боруссияда" өткізді. Футболмен қоштасқан соң "Боруссия Дортмунд", "Мюнхен 1860", Аугсбург" клубтарында спорттық директор қызметін атқарды. Ұлттық құрама 1990 жылы әлем чемпионы, 1996 жылы Еуропа чемпионы атанды. 1998 жылғы әлем чемпионатынан соң құрамадағы карьерасын аяқтады. Жетістіктері * Германия чемпионы: 1988/89, 1989/90, 1994/95, 1995/96, 2001/02 * Әлем чемпионы: 1990 * Германия суперкубогы: 1990, 1995, 1996 * Еуропа чемпионы: 1996 * Чемпиондар Лигасы: 1996/97 * Құрлықаралық кубок: 1997 Сілтемелер *[http://www.fussballdaten.de/spieler/reuterstefan/ Профилі]
Томас Хельмер

Томас Хельмер (; 21 сәуір 1965 жыл, Херфорд, Солтүстік Рейн-Вестфалия, ГФР) — германиялық футболшы, қорғаушы, 1996 жылғы Еуропа чемпионы. Карьерасы Карьерасында Германия және Англия клубтарында ойнады. Футболшылық ғұмырының басым бөлігін "Боруссия" мен "Бавария"сапында өткізді. Ұлттық құрамаға тұңғыш рет 1990 жылы шақырылды. 1992, 1996 жылдары Еуропа чемпионатына, 1994, 1998 жылдары әлем чемпионатына қатысты. 1998 жылғы әлем чемпионатынан соң құрамадағы карьерасын аяқтады. Қазір телеарналарда спорт журналисі қызметін атқарады. Бірнеше ірі турнирлерде комментаторлық жасады. Актриса Ясмин Филалиге үйленген, екі баласы бар. Жетістіктері Германия * Еуропа чемпионы: 1996 «Бавария» * Пермания чемпионы: 1993/94, 1996/97, 1998/99 * Германия кубогы: 1997/98 * Лига кубогы: 1997, 1998, 1999 * УЕФА кубогы: 1995/96 «Боруссия (Дортмунд)» * Германия кубогы: 1988/89 Дереккөздер Сілтемелер *[https://www.national-football-teams.com/player/14102.html Профилі]
Ян Сухопарек

Ян Сухопарек (, 23 қыркүйек 1969) — чехиялық футболшы, футбол жаттықтырушысы. Карьерасы Туған қаласындағы "Кладно" клубының түлегі. 1988 жылы "Дукла" клубында кәсіпқой карьерасын бастады. Кейінгі карьерасында "Славия" (Прага), "Страсбур", "Теннис-Боруссия", "Кладно" клубтарында ойнады. 2005 жылы футболшылық карьерасына нүкте қойды. 1991 жылы 25 қыркүйек күні Норвегияға қарсы жолдастық кездесуде тұңғыш рет Чехословакия сапында алаңға шықты. 1993 жылы қарашада Чехословакия екіге бөлінгенше 13 кездесу өткізіп үлгерді. 1994 жылдан бастап Чехия құрамасы сапында ойнады, 1996 жылғы Еуропа чемпионатында бес кездесуде (соның ішінде финал да бар) алаңға шықты. 2000 жылы ақпан айындағы құрамадағы соңғы кездесуін Ирландияға қарсы жолдастық кездесуде өткізді. Жетістіктері * Еуропа чемпионатының күміс жүлдегері: 1996 Дереккөздер Сілтемелер *[https://repre.fotbal.cz/hrac/hraci/473 Статистикасы] *[http://fotbal.idnes.cz/db_fotbal.asp?hrac=3000946 Профилі]
Михал Горняк

Михал Горняк (, 28 сәуір 1970 жыл, Всетин) — чехиялық футболшы, футбол жаттықтырушысы. Карьерасы 1995-99 жылдары Чехия Ұлттық футбол құрамасы сапында ойнады. 1996 жылы Еуропа чемпионатына, 1997 жылы Конфедерациялар кубогына қатысқан. 1996 жылғы ЕУРО-да бес кездесу алаңға шықты (оның ішінде финалдық кездесу де бар). 1997 жылғы Конфедерациялар кубогында да бес кездесуге қатысты. Ұлттық құрама сапындағы жалғыз голын 1999 жылы 27 наурызда ЕУРО-2020 іріктеуінде Литваның қақпасына соқты. Карьерасында Чехия және Аустрия клубтарында ойнаған. 2005 жылы карьерасын аяқтаған соң бапкерлікке кірісті. 2014 жылдан бері "Спарта" клубының бапкерлер штабында жұмыс істейді. Жетістіктері Халықаралық * Еуропа чемпионатының күміс жүлдегері: 1996 Дереккөздер Сілтемелер *[https://web.archive.org/web/20170319202359/http://www.sparta.cz/srv/www/cs/football/team/viewMemberDetail.do?memberId=848 Профилі]
УЕФА кубогының финалы 2005

2004/05 жылғы УЕФА кубогының финалы 2005 жылы 18 мамырда Лиссабондағы "Жозе Алваладе" стадионында өтіп, Португалияның "Спортинг Лиссабон" клубы мен Ресейдің ЦСКА клубы кездесті. ЦСКА 3:1 есебімен жеңіске жетті де, Ресей клубтары арасында бірінші болып турнир жеңімпазы атанды. Матч Протокол Дереккөздер Сілтемелер * [http://www.uefa.com/uefaeuropaleague/season=2004/overview/index.html УЕФА сайтында] * [http://rsssf.com/ec/ec200405.html#uefa Статистикасы (RSSSF)]
УЕФА кубогының финалы 2004

2003/04 жылғы УЕФА кубогының финалы 19 мамыр күні Гетеборгтағы "Уллеви" стадионында өтіп, "Валенсия" футболшылары 2:0 есебімен "Олимпик Марсельді" ұтты. Матч Детальдар Дереккөздер Сілтемелер * [http://www.uefa.com/uefaeuropaleague/season=2003/overview/index.html УЕФА сайтында] * [http://rsssf.com/ec/ec200304.html#uefa Статистикасы]
УЕФА Кубок иелері кубогының финалы 1994

1993/94 жылғы УЕФА Кубок иелері кубогының финалы 4 мамырда Копенгагендегі "Паркен" стадионында өтіп, "Арсенал" футболшылары 1:0 есебімен "Парманы" ұтты. Матч Детальдар Дереккөздер Тағы қараңыз *УЕФА Кубок иелерінің кубогы 1993/94 *УЕФА Чемпиондар лигасының финалы 1994 *УЕФА кубогының финалы 1994 Сілтемелер *[http://www.rsssf.com/ec/ec199394.html#cwc RSSSF сайтында] *[https://www.transfermarkt.co.uk/spielbericht/index/spielbericht/1098817 transfermarkt сайтында]
Нестор Сенсини

Роберто Нестор Сенсини (; 12 қазан 1966, Арройо-Секо, Санта-Фе првинциясы) — аргентиналық футболшы, футбол жаттықтырушысы. Карьерасы 1986 жылы "Ньюэллс Олд Бойз" клубында карьерасын бастады. 1989 жылы "Удинезеге" ауысты. Бұдан кейінгі карьерасы тек Италияда жалғасын тапты. "Удинезеден" бөлек "Парма", "Лацио" клубтарында ойнап, 2002 жылы "Удинезеге" қайта оралды. 2005 жылы футболшылық карьерасын аяқтады. 2006-15 жылдары бапкерлікпен айналысты. 2016 жылы "Ньюэллс Олд Бойз" клубына департамент директоры боп қызметке орналасты. 1990, 1994, 1998 жылдары әлем чемпионаттарына қатысты. Жетістіктері Ойыншы ретінде * Аргентина чемпионы (1): 1987/88 * Италия чемпионы (1): 1999/2000 * Италия кубогы (3): 1998/99, 1999/2000, 2001/02 * Италия суперкубогы (1): 2000 * УЕФА кубогы (2): 1994/95, 1998/99 * УЕФА суперкубогы (2): 1993 * Әлем чемпионатының қола жүлдегері: (1): 1990 Бапкер ретінде * Оңтүстік Америка кубогының финалис і (1): 2008 Дереккөздер Сілтемелер *[http://www.fifa.com/world-match-centre/news/newsid/866/904/index.html Биографиясы]
Серхио Гойкочеа

Серхио Хавьер Гойкочеа (; 17 қазан, 1963 жыл, Лима, Буэнос-Айрес, Аргентина) — аргентиналық футболшы, қақпашы. Карьерасы Аргентина, Колумбия, Франция, Бразилия, Парагвай клубтарында ойнаған. 1988-94 жылдары Аргентина құрамасының қапасын қорғады. 1990 жылғы әлем біріншілігінде Серхио болмағанда құраманың финалға шығуы екіталай еді. Чемпионатқа Нери Пумпидодан кейінгі екінші қақпашы боп барды, бірақ топтық кезеңнің екінші турындағы КСРО-мен ойында Пумпидо жарақат алды да, орнына Серхио шықты. Турнир барысындда Серхио екі бірдей пенальтлер сериясын бастан кешті: ширек финалда Югославиямен және жартылай финалда Италиямен ойында. Екеуінде де Серхионың шеберлігі командаға жеңіс әперді. Финалда Аргентина 0:1 есебімен ГФР-ден ұтылды, матч тағдырын 85 минутта Бреме соққан пенальти шешті. Серхио соққының бағытын дәл тапты, қайтаруға сәл ғана миллиметр жетпей қалды. Есесіне турнрдің үздік қақпашысы атанды. Серхио 1992 жылғы тұңғыш Конфедерациялар кубогына да қатысып, жеңімпаз атанды. Жетістіктері Командалық Ривер Плейт * Аргентина чемпионы: 1986, Апертура 1993, Апертура 1994 * Либертадорес кубогы: 1986 * Құрлықаралық кубок: 1986 * Америкааралық кубок: 1987 Мильонариос * Колумбия чемпионы: 1988 Серро Портеньо * Парагвай чемпионы: 1992 Олимпия (Асунсьон) * Парагвай чемпионы: 1993 Велес Сарсфилд * Либертадорес кубогы: 1996 Аргентина * Америка кубогы: 1991, 1993 * Конфедерациялар кубогы: 1992 Жеке * Аргентинадағы жыл футболшысы: 1990 * Америка кубогының үздік футболшысы: 1993 Сілтемелер *[https://web.archive.org/web/20100311051218/http://futpedia.globo.com/jogadores/goycochea Профилі]
Күміс мүйіз Алатау

«Қала қалқаны» — толық метражды көркем фильм. 1979 ж. Қазақфильм студиясы шығарған. Сюжеті Автокөлік апатынан кейін жүргізуші Қайсар бес жылға жүргізуші куәлігінен айырылып, егерь болып жұмысқа тұрды. Жергілікті браконьерлер тобы алдымен жаңа егерьмен келісуге тырысты, бірақ Қайсар қиянатқа барудан бас тартты. Ол қылмыскерлерді бірден қолына түсірген жоқ. Ол олардың сеніміне ие болып, браконьерлерге «аңшылық» ұйымдастырып, милицияны шақырды. Бұл соңғы айқас Қайсарға жеңіс алып келді. Рөлдерде *Қайсар — Әхтәм Әбушахманов *Гүлқан — Наталья Арынбасарова *Нұрғазы — Асанәлі Әшімов Дереккөздер
Хуан Симон

Хуан Эрнесто Симон (2 наурыз 1960, Росарио, Аргентина) — аргентиналық футболшы, қорғаушы. 1990 жылғы әлем чемпионатының қола жүлдегері. Жетістіктері Клубтық ; Бока Хуниорс * Аргентина чемпионы (1): Апертура 1992 * Либертадорес кубогы (1): 1989 * Оңтүстік Америка суперкубогы (1): 1990 * Либертадорес кубогы иелерінің суперкубогы (1): 1992 * Алтын кубок (1): 1993 ; Монако * Франция кубогы (1): 1984/1985 Дереккөздер Сілтемелер *[http://www.national-football-teams.com/player/19311/Juan_Ernesto_Simon.html Профилі]
Хосе Серрисуэла

Хосе Тибурсио Серрисуэла (10 маусым 1962, Пало, Аргентина) — аргентиналық футболшы, қорғаушы. 1990 жылғы әлем чемпионатының күміс жүлдегері. Жетістіктері Клубтық ; Ривер Плейт * Аргентина чемпионы (1): 1989/1990 ; Индепендьенте * Аргентина чемпионы (1): Клаусура 1994 Дереккөздер Сілтемелер *[http://www.national-football-teams.com/player/19310/Jose_Serrizuela.html Профилі]
Педро Трольо

Педро Антонио Трольо (; 28 маусым 1965, Буэнос-Айрес) — аргентиналық футболшы, футбол жаттықтырушысы. Жетістіктері Футболшы ретінде ; Ривер Плейт * Аргентина чемпионы (1): 1985/86 * Либертадорес кубогы (1): 1986 * Құрлықаралық кубок (1): 1986 * Америка аралық кубок (1): 1986 ; Аргентина * Әлем чемпионатының күміс жүлдегері (1): 1990 Бапкер ретінде ; Серро Портеньо * Парагвай чемпионы (1): Апертура 2009 Дереккөздер Сілтемелер *[https://www.national-football-teams.com/player/15710.html Профилі]
Клаус Аугенталер

Клаус Аугенталер (; 26 қыркүйек 1957, Фюрстенцелль, ГФР) — германиялық футболшы, қорғаушы, футбол жаттықтырушысы, 1990 жылғы әлем чемпионы. Карьерасы Бүкіл карьерасында тек "Баварияда" ойнады. 1991 жылы футболмен қоштасқан соң бапкерлікке кірісіп, "Баварияның" 21 жасқа дейінгі командасын жаттықтырды. 1996 жылға дейін "Бавария" бапкерлер штабында түрлі жұмыс атқарып, Аустрияға кетті де, ГАК клубын жаттықтырды. 2000 жылы Германияға оралды да, "Нюрнберг" клубының бас бапкері боп тағайындалды. 2003 жылы "Байерден" кеткен Клаус Топмеллердің орнына бас жаттықтырушы боп барды да, екі жыл бойы леверкузендік клубтың тізгінін ұстады. Жетістіктері * Әлем чемпионы: 1990 * Әлем чемпионатының финалисі: 1986 * Германия чемпионы: 1979/80, 1980/81, 1984/85, 1985/86, 1986/87, 1988/89, 1989/90 * Германия кубогы: 1982, 1984, 1986 * Чемпиондар Лигасы: 1976 * Құрлықаралық кубок: 1976 Дереккөздер Сілтемелер *[http://www.leverkusen.com/whoiswho/whoiswho.php4?view=Augentha Профилі]
Пьер Литтбарски

Пьер Михаэль Литтбарски (; 16 сәуір 1960 жыл, Батыс Берлин) — германиялық футболшы, футбол жаттықтырушысы, 1990 жылғы әлем чемпионы. Карьерасы Карьерасының басым бөлігін "Кёльн" клубында өткізді (15 маусымдай). 1978 жылы тұңғыш рет кәсіпқой футболшы ретінде алаңға шықты, 1986 жылы Париждің "Расинг" клубына ауысқанымен, бір маусымнан соң туған клубына қайта оралды. "Кёльн" сапында 400-ден аса кездесуде алаңға шығып, 1993 жылы карьерасын Жапония клубтарында жалғастырды. 1997 жылы футбол ойнауды доғарды. 1999 жылы бапкерлік жолын Жапония клубтарын жаттықтырудан бастады. 1982, 1986, 1990 жылдары әлем чемпионатына, 1984, 1988 жылдары Еуропа чемпионатына қатысты. Жетістіктері Кёльн * Германия кубогы: 1983 Германия құрамасы * Әлем чемпионы: 1990 * Әлем чемпионатының күмііс жүлдегері: 1982, 1986 Дереккөздер Сілтемелер *[http://www.worldfootball.net/player_summary/pierre-littbarski/ Профилі]
Нестор Лоренсо

Нестор Габриэль Лоренсо (26 ақпан 1966, Буэнос-Айрес, Аргентина) — аргентиналық футболшы, қорғаушы. 1990 жылғы әлем чемпионатына қатысып, үш кездесуде алаңға шықты (соның ішінде финалдық кездесу де бар). Жетістіктері Клубтық ; Архентинос Хуниорс * Америкааралық кубок (1): 1986 ; Бари * Митроп кубогы (1): 1990 Дереккөздер Сілтемелер *[http://www.national-football-teams.com/player/19307/Nestor_Lorenzo.html national-football-teams] *[https://static.fifa.com/fifa-tournaments/players-coaches/people=44325/index.html static.fifa.com]
Хосе Басуальдо

Хосе Орасио Басуальдо (; 20 маусым 1963 жыл, Буэнос-Айрес, Аргентина) — аргентиналық футболшы, футбол жаттықтырушысы, жартылай қорғаныс шебінде ойнаған. 1990, 1994 жылдары әлем чемпионатына, 1989, 1993 жылдары Америка кубогына қатысқан. Жетістіктері Командалық «Велес Сарсфилд» * Аргентина чемпионы — Клаусура 1993, Апертура 1995 * Либертадорес кубогы — 1994 * Құрлықаралық кубок — 1994 «Бока Хуниорс» * Аргентина чемпионы — Клаусура 1998, Клаусура 1999, Апертура 2000 * Либертадорес кубогы — 2000 * Құрлықаралық кубок — 2000 Халықаралық Аргентина * Америка кубогының жеңімпазы: 1993 * Әлем чемпионатының күміс жүлдегері: 1990 Дереккөздер Сілтемелер *[http://www.historiadeboca.com.ar/jugadores.asp?CodJug710&AnioInicial1905&AnioFinal2010&OpTipoTorneos6&BuscarBuscar&CodRiv0&CodCan0&condicion0 Статистикасы]
Густаво Десотти

Густаво Абель Десотти (14 ақпан 1964, Монте Буэй, Аргентина) — аргентиналық футболшы, шабуылшы. 1990 жылғы әлем чемпионатына қатысқанымен гол соғудың реті келмеді: үш кездесуде ғана алаңға шықты, оның екеуінде ойын соңында ғана қосылды, финалдық кездесуде бастапқы құрамда шыққанымен, 87-ші минутта екінші рет ескерту алып алаңнан қуылды. Бұл ойында Аргентина 0:1 есебімен ГФР-ден ұтылды да, Десотти күміс жжүлдені қанағат тұтты. Жетістіктері Клубтық ; Ньюэллс Олд Бойз * Аргентина чемпионы (1): 1987/1988 ; Кремонезе * Англо-италия кубогы (1): 1992/1993 Дереккөздер Сілтемелер *[https://int.soccerway.com/players/-/105613/ Профилі]
Педро Монсон

Педро Дамиан Монсон (23 ақпан 1962, Гойя, Аргентина) — аргентиналық футболшы, қорғаушы. ӘЧ-1990 1990 жылғы әлем біріншілігінде Аргентина сапында төрт кездесуде алаңға шықты. Топтық кезеңде КСРО мен Румынияға қарсы ойындарға қатысты. Румыниямен ойында есеп ашты, бірақ кездесу 1:1 есебімен тең аяқталды. 1/8 финалда Бразилиямен ойында толық ойнады, ескерту алды. Ал финалда ГФР-мен ойында үзілістен соң алаңға шығып, 65-минутта алаңнан қуылды. Бұл ойында Аргентина 0:1 есебімен ұтылды да, күміс жүлдені қанағат тұтты. Жетістіктері * Аргентина чемпионы: 1983, 1988/89 * Либертадорес кубогы: 1984 * Құрлықаралық кубок: 1984 Дереккөздер Сілтемелер *[http://www.thesoccerworldcups.com/players/pedro_monzon.php Профилі]
Габриэль Кальдерон

Габриэль Умберто Кальдерон (; 7 ақпан 1960 жыл, Росон, Чубут провинциясы, Аргентина) — аргентиналық футболшы, футбол жаттықтырушысы. 1982, 1990 жылдары әлем чемпионатына қатысқан. Жетістіктері Командалық ; Аргентина * Әлем чемпионатының күміс жүлдегері: 1990 * Америка кубогының қола жүлдегері: 1989 ; «Индепендьенте» * Чемпион Аргентины: 1983М * Аргентина чемпионатының күміс жүлдегері (2): 1982М, 1983Н * Аргентина чемпионатының қола жүлдегері: 1981Н ; «Реал Бетис» * Лига кубогының финалисі: 1986 ; «Пари Сен-Жермен» * Франция чемпионатының күміс жүлдегері: 1988/89 ; «Сьон» * Швейцария чемпионы: 1991/92 * Швейцария чемпионатының күміс жүлдегері: 1990/91 Дереккөздер Сілтемелер *[https://www.national-football-teams.com/player/14498.html Профилі]
Карлос Билардо

Карлос Сальвадор Билардо (; 16 наурыз 1939 жыл, Буэнос-Айрес, Аргентина) — аргентиналық футболшы, футбол жаттықтырушысы. Аргентина құрамасы 1983-90 жылдары Аргентина құрамасын жаттықтырды. 1986 жылғы әлем чемпионатында футболшыларды Марадонаның төңірегіне топтады. Мұнысы қателік болмады, Аргентина финалда ГФР құрамасын 3:2 есебімен жеңіп, әлем чемпионы атанды. Бірақ 1986 жылғы оның қызметі жайлы Марадона былай дейді: "Билардоның тактикасын ешкім түсінген жоқ, сенбесеңіздер Вальдано мен Бурручагадан сұраңыздар. Тіпті оның тактикасын түсіндіру үшін бір-бірімізге аудармашы болуға дейін бардық. Вальдано да, Бурручага да алаңда не істеу керектігін білмей дағдарды. Ал мен қалағанымша ойнадым. Сол себепті де, чемпиондыққа Билардоның қосқан үлесі шамалы". 1990 жылғы әлем чемпионатында да құрама финалға шықты, бұл жолы тап сол ГФР құрамасынан жеңіліп қалды. Чемпионаттан соң ол қызметтен кетті. Басқа да фактілер * 1990 жылғы әлем чемпионатынан соң журналистиамен айналысты. Бірақ екі жылдан кейін бапкерлікке қайта оралды. * 2006 жылғы әлем чемпионатына телекомментатор ретінде барды. * 2007 жылы Буэнос-Айрес провинциясының спорт министрі боп тағайындалды. * 2008 жылы Аргентина құрамасының менеджері боп тағайындалды да, бас бапкер Диего Марадонаның кеңесшісі болды. Жетістіктері Ойыншы ретінде * Аргентина чемпионы (2): 1959, 1967 (Метрополитано) * Либертадорес кубогы (3): 1968, 1969, 1970 * Құрлықаралық кубок (1): 1968 * Америкааралық кубок (1): 1969 * Панамерика ойындары (1): 1959 Бапкер ретінде * Аргентина чемпионы (1): 1982 (Метрополитано) * Әлем чемпионы (1): 1986 Сілтемелер *[https://web.archive.org/web/20020805001528/http://www.carlosbilardo.com/index_new.asp Ресми сайты]
Штефан Эффенберг

Штефан Эффенберг (; 2 тамыз 1968, Гамбург, ГФР) — германиялық футболшы, жартылай қорғаушы. Карьерасы Клубтық 1987 жылы "Боруссия Менхенгладбах" клубының скауттарының көзіне түсіп, ұзамай клубтың бас бапкері Юпп Хайнкес клубқа шақырды. Командаға сіңіп кеткені соншалық, оны "Екінші Гюнтер Нетцер" деп атады. Бірақ кейін оның мінезінің қызбалығы командада ұзақ ойнауға кесірін тигізді, оның жүрген жерінде кикілжің көбейіп кетті, соңында 1990 жылы "Баварияға" кеткенде онымен ешкім қоштаспады да. 1992 жылы бас жаттықтырушымен, футболшылармен сыйыспай, Италияға кетті. Сонысына қарамастан ол өте жоғары деңгейде ойнады, 1992 жылғы Еуропа чемпионатына "Бавариядан" Штефан ғана қатысты. 1992-94 жылдары "Фиорентинада" ойнап, туған клубы "Боруссия Менхенгладбахқа" оралды. Бұл жолы тәртібі түзеліп, салмақтырақ бола түскен Штефан ұзамай клуб жанкүйерлерінің сүйктісіне айналды, ол тіпті команда капитаны болды. Бундеслиганың жұлдызына айналған Штефан 1998 жылы тағы да "Баварияда" бағын сынап көрмек боп, Мюнхендік клубқа қайта оралды. 1998-2002 жылдар аралығында тіпті табысты болды, клубтық деңгейдегі жүлденің бәріне қол жеткізді. 1999 жылғы өкініші мол УЕФА Чемпиондар лигасының финалын ("Бавария" "Манчестер Юнайтедті" 90-минутқа дейін 1:0 есебімен ұтып тұрып, екі гол жіберіп алған болатын) 2001 жылғы табысты финал алмастырды (бұл жолы "Бавария" "Валенсияны" ұтып, турнир жеңмпазы атанды). Бұл кезде Эффенберг клубтың капитаны боп та үлгерген еді. 2002 жылы клубпен келісім шарты мәресіне жетті де, "Вольфсбургке" ауысты. 2003 жылы Катардың "Әл-Араби" клубына ауысып, бір жылдан соң карьерасын аяқтады. Ұлттық құрама 1991 жылы 5 маусымда Уэльске қарсы кездесуде тұңғыш рет Германия құрамасы сапында алаңға шықты. 1992 жылы Еуропа чемпионатына (бұл турнирде Германия финалға дейін жетті), 1994 жылы әлем чемпионатына қатысты. 1994 жылғы турнирде көрсеткен шектен тыс тәртіпсіздігі үшін құрамадан шеттетілді. Тек 1998 жылы ғана мұнысы кешіріліп, жолдастық кездесулерге шақырылды. Бірақ сол күйі ірі турнирлерде ойнамады. Бапкерлік карьерасы 2015 жылы қазан айында екінші Бундеслига өкілі "Падеборн 07" клубының бас бапкері боп тағайындалды. Бірақ келесі жылы ол қызметтен босады. Жетістіктері * Германия чемпионы: 1998/1999, 1999/2000, 2000/2001 * Германия кубогы: 1994/1995, 1999/2000 * Лига кубогы: 1998, 1999, 2000 * Германия суперкубогы: 1990 * Чемпиондар лигасы: 2001 Әдебиет *ISSN 1609-3992. Дереккөздер Сілтемелер *[http://www.imdb.com/name/nm1570639 Профилі]
Карл-Хайнц Ридле

Карл-Хайнц (Калле) Ридле (; 16 қыркүйек 1965, Вайлер-Зиммерберг) — германиялық футболшы, шабуылшы. 1990 жылғы әлем чемпионы. Карьерасы Карьерасын 1983 жылы "Аугсбург" клубында бастады. 1986 жылы Бундеслигасның жаңа өкілі "Влау-Вайсс" клубына ауысты. Бірақ 1986/87 жылғы маусым қорытындысында клуб қайтадан төменгі лигаға түсіп кетті де, Ридле жаңа клуб ізздеді. Сол кезде "Вердер" клубынан ұсыныс келіп, футболшы сонда ауысты. Алғашқы маусымда-ақ Ридле 18 гол соғып, клубтың Германия чемпионы атануына көмектесті. Осы жетістігінен соң құрамаға шақырылды. Екі жылдан соң 1990 жылғы әлем чемпионатына қатысты. Чемпионаттан соң "Лациоға" ауысты. 1992 жылғы Еуропа чемпионатына қатысып, екі гол соқты, бірақ Германия чемпион атана алмады (финалда Даниядан ұтылды). Одан кейінгі жылдарда "Боруссия Дортмунд", "Ливерпуль", "Фулхэм" клубтарында доп тепті. 2000 жылы "Фулхэмде" ойыншы бапкер қызметін де атқарды. Жетістіктері * Әлем чемпионы (1990) * Чемпиондар лигасы (1997) * Германия чемпионы (1988, 1995, 1996) * Еуропа чемпионатының финалисі (1992) * Олимпиада ойындарының қола жүлдегері (1988) Дереккөздер Сілтемелер *[http://www.fussballdaten.de/spieler/riedlekarlheinz/ Статистикасы] *[https://web.archive.org/web/20080216051419/http://www.liverpoolfc.tv/team/past_players/players/riedle/ Профилі]
Ларс Ольсен

Ларс Кристиан Ольсен (; 2 ақпан 1961, Глоструп, Дания) — даниялық футболшы, қорғаушы. Карьерасы Карьерасында Дания, Түркия, Бельгия, Швейцария клубтарында ойнаған. 1996 жылы "Брондбю" сапында ойнап жүріп карьерасын аяқтады да, ұзамай бапкерлік жолып осы команданың жаттықтырушылар алқасында бастады. 2011 жылы Фарер аралдары құрамасын жаттықтырды, тек 2019 жылы ғана ол қызметтен босады. Дания құрамасы сапында тұңғыш рет 1986 жылы алаңға шықты. 1988 жылғы Еуропа чемпионатында үш кездесуде алаңға шықты. 1992 жылғы Еуропа чемпионатында құраманың барлық ойынында алаңға шығып, Еуропа чемпионы атанды. 1996 жылғы Еуропа чемпионатына да барды, бірақ 35 жастағы футболшыны бапкер алаңға шығармады. Жетістіктері Командалық «Брондбю» * Дания чемпионы: 1985, 1987, 1988, 1990, 1991, 1995/96 * Дания кубогы: 1988/89 «Трабзонспор» * Түркия кубогы: 1991/92 Халықаралық Дания * Еуропа чемпионы: 1992 Жеке * Данияның жыл футболшысы — 1988 Бапкер ретінде Раннерс * Дания кубогы: 2005/06 Дереккөздер Сілтемелер *[https://web.archive.org/web/20070929083832/http://www.brondby.com/player.asp?sid63&id33 Статистикасы]
Берти Фогтс

Ханс-Хуберт Фогтс (; 30 желтоқсан 1946, Бюттген, Солтүстік Рейн-Вестфалия) — германиялық футболшы, қорғаушы, футбол жаттықтырушысы. Карьерасы Жетістіктіктері жайлы 1974 жылғы әлем чемпионы, 1972 жылғы Еуропа чемпионы, 1970 жылғы әлем чемпионатының қола жүлдегері. 1996 жылы Германия құрамасының бас бапкер ретінде Еуропа чемпионы атанған. Сондай-ақ 1992 жылы Германия құрамасының бас бапкері ретінде Еуропа чемпионатының күміс жүлдегері атанды. Бапкерлік карьерасы Германия құрамасынан бөлек Шотландия, Кувейт, Әзірбайжан, Нигерия құрамаларын және "Байер 04" клубын жаттықтырған. Дереккөздер Сілтемелер *[https://www.national-football-teams.com/player/16663/Berti_Vogts.html Статистикасы]